ईसरदा बांध : दस साल बाद भी निर्माण के लिए बाकी कई पेंच
टोंकसवाई माधोपुर के बीच बनने वाला ईसरदा बांध का कार्य कब शुरू होगा, इसका कोई संतोषजनक जवाब अभी भी अधिकारी नहीं दे पा रहे हैं। जबकि इसकी वित्तीय एवं प्रशासनिक स्वीकृतियां बहुत पहले ही जारी हो चुकी हैं। लेकिन अधिकारियों का तो दबे शब्दों में बस यहीं कहना है कि वर्क ऑर्डर जारी होने के बाद ही कार्य शुरू हो पाएगा। बहरहाल ईसरदा बांध निर्माण को लेकर परियोजना अधिकारी एवं जनप्रतिनिधि पूरी तरह आश्वस्त तो नजर आते हैं। लेकिन बांध का निर्माण की शुरुआत चार-पांच माह में हो पाना मुश्किल ही लगता है। उल्लेखनीय है कि इस बांध के निर्माण को लेकर एक बार पूर्व में टेंडर कैंसिल हो चुके हैं।
कुछ ही दिनों में फिर टेंडर प्रक्रिया शुरू किए जाने की तैयारियां चल रही हैं। किंतु हालत ये हैं कि करीब 10 साल बाद भी ईसरदा बांध निर्माण में कई पेंच अब बाकी हैं। अभी भूमि अवाप्ति एवं मुआवजे की कार्रवाई पूरी तरह नहीं हो पाई है। साथ ही वन विभाग की भूमि के मामले में केंद्र की मंजूरी क्लियर नहीं है। यहीं कारण है कि 2004 से शुरू हुई ईसरदा बांध निर्माण की प्रक्रिया अब तक पूरी नहीं हो पा रही है। इस बांध के निर्माण के लिए 531 करोड़ का बजट स्वीकृत होने के बाद 10 करोड़ रुपए की पहली किश्त भी जारी हुई। लेकिन उसके बाद अब भी कई पेंच फंसे हैं। जबकि ये अनुमान लगाया जा रहा था कि बांध 2018-19 में बनकर तैयार हो जाएगा। लेकिन अभी तक कार्य शुरू नहीं हो पाया है। कार्य शुरू होने के बाद इसको तैयार होने में करीब पांच साल लगेंगे। बांध परियोजना के एईएन शिवसिंह एवं जेईएन का कहना है कि बांध के निर्माण के लिए टेंडर प्रक्रिया शीघ्र शुरू होगी तथा चार पांच माह में पूरी हो सकेगी। इसके लिए आवश्यक मंजूरी आदि कार्य चल रहे हैं। इस संबंध में अभी ज्यादा कुछ नहीं बताया जा सकता है।
बाढ़ की भी आशंका
शहरमें मानसून सत्र में करीब एक साथ 200 एमएम बारिश होने पर बाढ़ जैसे हालत बन जाते हैं। बारिश का पानी अधिकांश बनास नदी की ओर ही जाता है। जब नदी में पानी फुल होगा तथा बीसलपुर के गेट खोले जाने की स्थिति में बारिश एक साथ 300-400 एमएम होने पर बाढ़ की संभावनाओं से इनकार नहीं किया जा सकता है। ऐसे में बांध बनाने के साथ ही एक जिले में दो बांध के कारण बाढ़ के संभावित हालातों को भी केंद्रित रखते हुए सोचने की जरूरत है। पानी निकासी के इंतजाम बेहद पुख्ता हों। देश में कई जगह ऐसे हालत सामने आते भी रहे हैं, जहां पर निकासी पर अधिक ध्यान नहीं दिया गया।
2004 में बनना था
2004में ईसरदा बांध के निर्माण का निर्णय किया गया। 2007 में बनेठा के समीप करीब 40 करोड़ की लागत से कॉफर डेम का निर्माण हुआ। इसके तीन साल के भीतर मुख्य डेम बनना था। लेकिन वह केंद्रीय जल आयोग से स्वीकृति नहीं मिलने के कारण नहीं बन सका। उस समय की निर्माण की अनुमानित लागत करीब साढ़े तीन सौ करोड़ रुपए थी। जो अब बढकर 530 करोड़ रुपए हो गई है।
बननेहैं 38 गेट : बांधके लिए भू वैज्ञानिक जांच हो चुकी है तथा 10.77 टीएमसी पानी सकेगा। बांध के 38 गेट बनने हैं तथा अधिकतम भराव क्षमता 266.5 मीटर रहेगी।
बांध निर्माण से फायदा
बांधनिर्माण से टोंक को पेयजल तो नहीं मिल सकेगा। लेकिन यहां का वाटर लेवल ऊंचा होने के साथ ही बांध भरने पर गहलोत घाट तक पानी नजर आएगा। जिससे पानी की समस्या स्वयं ही समाप्त हो जाएगी तथा बजरी के अवैध खनन सहित ट्रकों की अंधाधुंध परिवहन की समस्या से निजात मिलेगी तथा सड़कों की स्थित बेहतर हो सकेगी। वहीं जयपुर को 2031 की जनसंख्या की आवश्यकता के अनुरूप पानी की आपूर्ति हो सकेगी। वहीं दौसा, सवाई माधोपुर आदि में पानी की समस्या का समाधान होगा। इसके अलावा बांध बनने के बाद बारिश का व्यर्थ बहकर जाने वाला करीब 5 से 8 टीएमसी पानी भी बचेगा।
ईसरदा बांध में बीसलपुर बांध का ओवर फ्लो पानी आएगा। बीसलपुर बांध में चंबल-ब्राह्मणी-बनास नदियों को जोड़कर पानी लाया जाएगा। क्षमता से अधिक आने वाले पानी ईसरदा में स्टोर होगा। योजना के अनुमान के अनुसार करीब 100 किमी लंबाई में नदियों को जोड़ा जाएगा। नदी जोड़ो योजना के तहत 70 किमी में तो पानी सुरंग बनाकर भी लाया जा सकता है। इस संबंध में जलदाय मंत्री ने पूर्व में बताया था कि ईसरदा को बीसलपुर के विकल्प के रूप में तैयार करना शुरू कर दिया है। नदी जोड़ की 600 करोड़ की परियोजना के साथ ईसरदा के लिए अलग से 531 करोड़ रु. का प्रोजेक्ट सेंक्शन कर लिया है।
टोंक . ईसरदाबांध के लिए बनेठा में बनाए गए कॉफर डेम में मुख्य डेम नहीं बनने के कारण बारिश का पानी इस तरह व्यर्थ बह जाता है। (फाइल फोटो)
bho_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva